Απόφαση της Μικτής Επιτροπής του ΕΟΧ

αριθ. 134/2001

της 23ης Νοεμβρίου 2001

για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα εξής:

(1) Το παράρτημα ΙΙ της συμφωνίας τροποποιήθηκε με την απόφαση αριθ. 111/2001 της 28ης Σεπτεμβρίου 2001(1) της Μικτής Επιτροπής του ΕΟΧ.

(2) Η οδηγία 2000/42/ΕΚ της Επιτροπής της 22ας Ιουνίου 2000, για τροποποίηση των παραρτημάτων των οδηγιών 86/362/EΟΚ, 86/363/EΟΚ και 90/642/EΟΚ του Συμβουλίου που αφορούν τον καθορισμό των ανωτάτων περιεκτικοτήτων για τα υπολείμματα φυτοφαρμάκων επί και εντός των σιτηρών, των τροφίμων ζωικής προέλευσης και ορισμένων προϊόντων φυτικής προέλευσης, συμπεριλαμβανομένων των οπωροκηπευτικών, αντιστοίχως(2) πρέπει να ενσωματωθεί στη συμφωνία.

(3) Η οδηγία 2000/81/ΕΚ της Επιτροπής της 18ης Δεκεμβρίου 2000, για τροποποίηση των παραρτημάτων των οδηγιών 86/362/EΟΚ, 86/363/EΟΚ και 90/642/EΟΚ του Συμβουλίου που αφορούν αντιστοίχως τον καθορισμό των ανωτάτων ορίων υπολειμμάτων φυτοπροστατευτικών προϊόντων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης συμπεριλαμβανομένων των οπωροκηπευτικών, αντιστοίχως(3) πρέπει να ενσωματωθεί στη συμφωνία.

(4) Η οδηγία 2000/82/ΕΚ της Επιτροπής της 20ης Δεκεμβρίου 2000 για τροποποίηση των παραρτημάτων των οδηγιών 76/895/EΟΚ, 86/362/EΟΚ, 86/363/EΟΚ και 90/642/EΟΚ του Συμβουλίου που αφορούν αντιστοίχως τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα οπωροκηπευτικά, στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανόμενων των οπωροκηπευτικών αντιστοίχως(4) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Στο σημείο 13 (Οδηγία 76/895/EΟΚ του Συμβουλίου), 38 (Οδηγία 86/362/EΟΚ του Συμβουλίου), 39 (Οδηγία 86/363/EΟΚ του Συμβουλίου) και 54 (Οδηγία 90/642/EΟΚ του Συμβουλίου ) του κεφαλαίου ΧΙΙ του παραρτήματος ΙΙ της συμφωνίας, προστίθεται η ακόλουθη περίπτωση:

"- 32000 L 0082: Οδηγία 2000/82/ΕΚ της Επιτροπής, της 20ης Δεκεμβρίου 2000 (ΕΕ L 3, 6.1.2001, σ. 18)."

Άρθρο 2

Στα σημεία 38 (Οδηγία 86/362/EΟΚ του Συμβουλίου), 39 (Οδηγία 86/363/EΟΚ του Συμβουλίου) και 54 (Οδηγία 90/642/EΟΚ του Συμβουλίου) του κεφαλαίου XII του παραρτήματος ΙΙ της συμφωνίας προστίθενται οι ακόλουθες περιπτώσεις:

"- 32000 L 0042: Οδηγία 2000/42/ΕΚ της Επιτροπής της 22ας Ιουνίου 2000 (ΕΕ L 158, 30.6.2000, σ. 51),

- 32000 L 0081: Οδηγία 2000/81/ΕΚ της Επιτροπής της 18ης Δεκεμβρίου 2000 (L 326, 22.12.2000, σ. 56)."

Άρθρο 3

Τα κείμενα των οδηγιών 2000/42/ΕΚ, 2000/81/ΕΚ και 2000/82/EK της Επιτροπής στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 4

Η παρούσα απόφαση τίθεται σε ισχύ την 24η Νοεμβρίου 2001, υπό την προϋπόθεση ότι έχουν πραγματοποιηθεί προς τη Μικτή Επιτροπή(5) του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 5

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 23 Νοεμβρίου 2001.

Για την Μικτή Επιτροπή του ΕΟΧ

Ο Πρόεδρος

E. Bull

(1) ΕΕ L 322, 6.12.2001, σ. 22.

(2) ΕΕ L 158, 30.6.2000, σ. 51.

(3) ΕΕ L 326, 22.12.2000, σ. 56.

(4) ΕΕ L 3, 6.1.2001, σ. 18.

(5) Δεν έχουν αναφερθεί συνταγματικές απαιτήσεις.